Diari Oficial de la Generalitat Valenciana


Sumari del DOGV 759, del 09-02-1988 (1988/810549)

ORDRE de 20 de gener de 1988 de la Conselleria d'Economia i Hisenda de la Generalitat Valenciana, per la qual es regula el règim d'autorització de les operacions concertades per les Caixes d'Estalvi valencianes amb els seus alts càrrecs.
---------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/01/20/(1)/dof/vci/html**

### Dades del document

Número de DOGV
:   759

Data del DOGV
:   09-02-1988

Secció del DOGV
:   DISPOSICIONS GENERALS

Número del document
:   1988/810549


Data del document
:   20-01-1988

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 20 de gener de 1988, de la Conselleria d'Economia i Hisenda de la Generalitat Valenciana, per la qual es regula el règim d'autorització de les operacions concertades per les Caixes d'Estalvi Valencianes amb els seus alts Càrrecs.  
L'article setze, apartat dos, de la Llei 31/1985, de 2 d'agost, de Regulació de les Normes Bàsiques sobre Organs Rectors de les Caixes d'Estalvi, estableix un règim d'autorització prèvia per a les operacions de risc i d'alienació de béns o valors concertats per aquestes Entitats amb els vocals del Consell d'Administració i amb les persones físiques o jurídiques vinculades amb aquests. D'altra banda, l?article 23 de l?esmentada Llei fixa les mateixes limitacions als membres de la Comissió de Control.  
En aquest context normatiu s'ha considerat convenient compatibilitzar el control i seguiment que d'aquestes operacions ha de realitzar la Generalitat amb l'agilitat necessària que ha de presidir la gestió creditícia d'aquestes Entitats.  
Per tot això, i amb la finalitat de regular aquest règim d'autorització administrativa, complementàriament, estendre'n l'aplicació al Director General o assimilat i a les persones físiques o jurídiques a ell vinculades, fent ús de la facultat atorgada pel Decret del Consell 109/1983, de 12 de setembre,  
ORDENE:  
Primer  
Els vocals dels Consells d'Administració, els membres de les Comissions de Control i els Directors Generals o assimilats de les Caixes d'Estalvi amb domicili social en el territori de la Comunitat Valenciana -d'ara endavant Alts Càrrecs- les persones vinculades a ells, no podran obtenir crédits, avals ni garanties de la Caixa respectiva, o alienar a aquesta béns o valors de la seua propietat o emesos per aquestes Entitats, si no hi ha acord del Consell d'Administració de la Caixa i autorització de la Conselleria d'Economia i Hisenda de la Generalitat Valenciana.  
A aquest efecte, s?entendrà com a persones vinculades als Alts Càrrecs, els cònjuges, ascendents o descendents i les societats en què aquestes persones o Alts Càrrecs participen majoritàriament en el capital, bé de forma aïllada o conjunta, o en les quals ocupen els càrrecs de President, Conseller, Administrador, Gerent, Director General o assimilat, en representació pròpia, o que tinguen en la dita societat interés econòmic personal o familiar directe o a través de persones interposades.  
Segon  
1. No obstant el que disposa el número anterior, es concedeix autorització genèrica perquè les Caixes d'Estalvi puguen contraure riscs monetaris o de firma amb els seus Alts Càrrecs i les persones vinculades a elis, sempre i quan el volum global dels riscs no excedesca del 15% dels seus recursos propis.  
2. S?entendrà per riscs computables als efectes de determinar-ne la quantia global, els que es troben en vigor, els pendents de formalització ja autoritzats i l?operació nova que es propose. Amb aquesta finalitat, els comptes de crèdit, els crèdits documentaris i les altres operacions formalitzades en documents comercials o bé els riscs no formalitzats, computaran pel límit concedit o pels excedits d'aquests límits, si s'escau.  
3. Els recursos propis computables seran els que resulten al final del mes anterior a la data en què es propose l'operació, segons que es defineixen en l'article seté de la Llei 13/1985, de 25 de maig, de coeficient d'inversió, recursos propis i obligacions d'informació dels intermediaris financers.  
4. L'autorització genèrica que es concedeix en el present número, s'entén sense perjudici de l'acord preceptiu del Consell d'Administració de la Caixa d'Estalvi, i tant la concessió de l'operació com el seguiment del risc fins a la seua recuperació final serà de l'exclusiva responsabilitat de l'Entitat.  
Tercer  
No requeriran autorització prèvia, ni seran objecte del còmput a què fa referència el número anterior, les operacions que les Caixes d'Estalvi realitzen amb societats on el càrrec de President, Conseller, Administrador, Gerent, Director General o assimilat, l?ocupen Alts Càrrecs de la Caixa, en representació d'aquesta, i també les operacions que, expressament, exclou la Llei 31/1985, de 2 d'agost, en el punt dos de l'article setze.  
Quart  
Requeriran autorització administrativa prèvia les operacions de risc que es pretenguen de concertar amb els Alts Càrrecs i persones vinculades quan els riscs computables excedesquen del percentatge establert en el punt u del número segon.  
Amb aquesta finalitat, a la sol·licitud de l?esmentada autorització s?adjuntarà la documentació següent:  
- Certificat de l'acord del Consell d'Administració, pel qual s'aprova l?operació que es proposa.  
- Full de sol·licitud de l?operació que incloga tots els detalls del risc autoritzat.  
- Informe tècnic elaborat que haja servit de base per a l'aprovació de l?operació.  
Cinquè  
Les operacions d'alienació a la Caixa d'Estalvi, per part dels Alts Càrrecs o persones vinculades, de béns o valors de la seua propietat, requeriran l'autorització administrativa prèvia quan superen un volum anual, per cada titular, de 10 milions de pessetes.  
Juntament amb les sol·licituds d'autorització s?adjuntarà:  
- Certificat de l'acord del Consell d'Administració de la Caixa pel qual s'aprova l?operació proposada.  
- Informe tècnic elaborat que haja servit de base per a l'aprovació de l?operació que contindrà les dades identificatives de la persona que efectua la venda, Alt Càrrec vinculat i concepte d'aquesta vinculació i també el detall de les característiques de l?operació i del bé o valor objecte de latransacció.  
sisé  
La transmissió de qualsevol bé o valor, propietat d'una Caixa d'Estalvi, a un Alt Càrrec o persona vinculada, haurà de realitzar-se observant els criteris necessaris d'imparcialitat i en les condicions habituals de mercat, comptant, si cal, amb taxació pericial realitzada per experts en la matèria.  
Quan l?operació es referesca a la transmissió de béns o la prestació de serveis, que tinga per objecte la realització d'una activitat atípica recollida en els Estatuts, l?entitat haurà de sol·licitar autorització amb caràcter general i expressió del tipus d'operació, per a realitzar-la amb els seus alts càrrecs o persones vinculades.  
En la resta de casos, aquestes operacions hauran de comptar amb l'autorització administrativa prèvia de la Conselleria d'Economia i Hisenda, que la concedirà, si s'escau, per silenci administratiu positiu quan haja transcorregut un termini de quinze dies des de la data d'entrada de la sol·licitud.  
Seté  
Trimestralment i dins dels quinze dies següents al terme del trimestre natural a què faça referència la comunicació, les Caixes d'Estalvi hauran de trametre a aquesta Conselleria, omplit com cal, el model AC2, que s'adjunta com a annex d'aquesta Ordre, on es detallaran totes les operacions de risc formalitzades amb llurs Alts Càrrecs i la situació al final de l?últim mes del trimestre corresponent.  
Igualment, hauran de trametre l?esmentat model, independentment del que es tramet amb periodicitat trimestral, sempre que hi haja alguna variació respecte a l?últim tramés, en el mateix termini establert anteriorment i referit al final del mes en que aquesta variació s'ha produït.  
vuité  
Els criteris a tenir en compte pels Consells d'Administració de les Caixes d'Estalvi per a l'autorització d'aquest tipus d'operacions, han de respondre, entre d'altres, als principis necessaris d'imparcialitat i objectivitat que ha de presidir en tot cas la presa de decisions d'aquest Organ. Les condicions d'aquestes operacions mai hauran de suposar privilegis respecte a la resta d'operacions de la mateixa naturalesa que es realitzen amb altres particulars. Per aixà, els tipus d'interés als quals es concerten les operacions de risc seran els habituals de mercat i els terminis estaran sempre en relació amb la finalitat de l'operació, i s'hi observaran, en tot cas, els criteris de prudent actuació que han de presidir la resta de l'activitat inversora de l'Entitat.  
Nové  
A l'efecte del que estableix l'apartat d) de l'article seté de la Llei 31/1985, de 2 d'agost, s'entendrà que els membres dels òrgans de govern de les Caixes d'Estalvi no estan al corrent en el compliment de les obligacions contretes amb la seua entitat respectiva, bé per ells mateixos, o en representació d'altres persones o Entitats, i per tant, hauran de cessar en el càrrec, segons que disposa l'apartat d) de l'article deu de l'esmentada Llei, quan incorreguen en alguna de les situacions de morositat previstes en la norma novena de la Circular número 22/1987, de 29 de juny, del Banc d'Espanya.  
DISPOSICIONS FINALS  
Primera  
Per al millor control i seguiment de cada una de les operacions que les Caixes d'Estalvi efectuen amb llurs Alts Càrrecs, aquestes hauran de trametre a la Direcció General d'Economia i Política Financera la informació complementària que se'ls sol·licite.  
Segona  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.  
No obstant això, les Caixes d'Estalvis, dins dels 15 primers dies d'aplicació, hauran de trametre el model AC2 referit al 31 de desembre de 1987.  
València, 20 de gener de 1988.  
El Conseller d'Economia i Hisenda,  
ANTONI BIRLANGA CASANOVA  
Veure imatge


Còpia Permalink ELI